

ΣΤΡΑΤΗΓΙΚΟΣ ΣΧΕΔΙΑΣΜΟΣ ΚΑΙ ΕΝΙΣΧΥΣΗ ΤΗΣ ΕΡΕΥΝΑΣ ΣΤΟ ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ

**ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ**

ΣΧΟΛΗ ΔΙΟΚΗΣΗΣ ΚΑΙ ΟΙΚΟΝΟΜΙΑΣ

**2025/2027**

ΚΟΖΑΝΗ, Φεβρουάριος 2025

|  |  |
| --- | --- |
| **ΠΕΡΙΓΡΑΦΗ ΤΜΗΜΑΤΟΣ** | |
| **ΑΚΑΔΗΜΑΪΚΟ ΤΜΗΜΑ** | **ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ** |
|
| **ΠΕΡΙΓΡΑΦΗ ΕΡΕΥΝΗΤΙΚΩΝ ΑΝΤΙΚΕΙΜΕΝΩΝ** | Τα ερευνητικά αντικείμενα του τμήματος Λογιστικής και Χρηματοοικονομικής (ΛΟΧΡΗ) αποτελούν την προαγωγή και παραγωγή επιστημονικής γνώσης μέσω της έρευνας στο ευρύτερο πεδίο της Λογιστικής και της Χρηματοοικονομικής, τόσο σε επίπεδο Τμήματος, όσο και σε επίπεδο συνεργασιών, με ερευνητές από άλλα ιδρύματα της Ελλάδας και του εξωτερικού.  Θα πρέπει να σημειωθεί ότι το τμήμα είναι σχετικά νέο Πανεπιστημιακό τμήμα με τρίτο κύκλο σπουδών μόλις από το 2019-2020. Στο διάστημα αυτό όμως έχει να επιδείξει σημαντικό ερευνητικό έργο σε πρωτότυπες δημοσιεύσεις, εργασίες που παρουσιάστηκαν σε διεθνή συνέδρια και συγγραφικό έργο. Η απήχηση της παραγόμενης έρευνας αποτυπώνεται στις ετεροαναφορές του τμήματος που είναι διπλάσιες την τελευταία πενταετία. Επιπροσθέτως, μέλη ΔΕΠ του τμήματος δραστηριοποιούνται στην συγγραφή και υποβολή ερευνητικών προτάσεων σε προσκλήσεις προγραμμάτων που χρηματοδοτούνται από εθνικούς-κοινοτικούς ή και ιδιωτικούς πόρους.  Οι Επιστημονικές Περιοχές της Βασικής και Εφαρμοσμένης Έρευνας εστιάζονται σε ερευνητικούς τομείς αιχμής, στις Κοινωνικές Επιστήμες και πιο συγκεκριμένα στα πεδία της Λογιστικής και της Χρηματοοικονομικής. Οι επιστημονικές περιοχές έρευνας εξειδικεύονται, σύμφωνα με το γνωστικό αντικείμενο και την επιστημονική εξειδίκευση των μελών ΔΕΠ του Τμήματος και καλύπτουν μεταξύ άλλων τα πεδία της Λογιστικής και Ελεγκτικής, της Χρηματοοικονομικής, των Ποσοτικών μεθόδων, του Δικαίου, της Οικονομικής Επιστήμης και της Πληροφορικής. |
|
|
|
|
|
|
|
|
|
|
| **ΣΤΡΑΤΗΓΙΚΟΙ ΣΤΟΧΟΙ** | Οι στρατηγικοί στόχοι του ΛΟΧΡΗ, καλύπτουν όλο το φάσμα των δραστηριοτήτων του ως ακαδημαϊκής μονάδας του Πανεπιστημίου Δυτικής Μακεδονίας (Στοχοθεσία Ποιότητας Τμήματος).  Το Τμήμα θα πρέπει να επιδιώξει την ισόρροπη επίτευξη όλων των στόχων, προκειμένου να διασφαλίσει την ανάπτυξή του, πρακτικοί όμως λόγοι επιβάλλουν την ιεράρχησή τους και τον καθορισμό προτεραιοτήτων. Κρίνεται λοιπόν σκόπιμο να σημειωθεί εδώ η σημαντικότητα των στόχων που αφορούν τις παροχές υπηρεσιών προς τους φοιτητές.  Θεμελιώδης στόχος του Προγράμματος Προπτυχιακών Σπουδών (ΠΠΣ) είναι η παροχή ακαδημαϊκής διδασκαλίας υψηλού επιπέδου, έτσι ώστε να καθίσταται δυνατή η αποτελεσματική διασύνδεσή τους με την έρευνα, με βάση τις διεθνείς προδιαγραφές.  Σημαντικό πυλώνα του τμήματος αποτελεί το ερευνητικό έργο. Βασικός στόχος, άμεσα συνδεδεμένος με το ΠΠΣ, είναι η διενέργεια επιστημονικής έρευνας υψηλού επιπέδου, η προώθηση ερευνητικών συνεργασιών και η αξιοποίηση και διάχυση των αποτελεσμάτων της έρευνας που παράγεται από τα μέλη του Τμήματος (μέλη ΔΕΠ και φοιτητές) προς όφελος της επιστήμης, αλλά και της κοινωνίας. Παρά το γεγονός ότι η έρευνα βρίσκεται σε ικανοποιητικά επίπεδα και επειδή πάντα θα υπάρχουν περιθώρια βελτίωσής της στόχος λοιπόν είναι η διαμόρφωση και υλοποίηση μιας μακροχρόνιας ερευνητικής πολιτικής. Για την υλοποίηση του στόχου αυτού βασική συνιστώσα αποτελεί η πρόσβαση σε βάσεις δεδομένων με χρηματοοικονομικά και λογιστικά στοιχεία για την βοήθεια της έρευνας όλων των εμπλεκομένων μελών του Τμήματος.  Τέλος, έμφαση δίνεται στις ενέργειες που ενισχύουν την εξωστρέφεια και τη διεθνοποίηση του τμήματος. Στόχος του ΛΟΧΡΗ είναι η ενεργοποίηση των μελών ΔΕΠ για συμμετοχή τους στο εθνικό και διεθνές ακαδημαϊκό περιβάλλον καθώς και η κινητοποίηση των φοιτητών του για συμμετοχή στα προγράμματα κινητικότητας. Σημαντικό παράγοντα διεθνοποίησης θα αποτελέσει και η κινητικότητα του διοικητικού προσωπικού για επιμόρφωση και ανταλλαγή καλών πρακτικών διοίκησης. Αποτελεί πεποίθηση του Τμήματος ότι η ανάπτυξη διεθνών συνεργασιών θα συμβάλει στη ενδυνάμωση της διεθνούς απήχησης και αναγνωρισιμότητάς του. Επιπρόσθετα, το Τμήμα στοχεύει στην ανάπτυξη της διεθνούς κινητικότητας μέσω του Erasmus+ με πανεπιστήμια άλλων χωρών.  Στη Στοχοθεσία Ποιότητας του Τμήματος, εμφανίζονται αναλυτικά οι επιμέρους στόχοι ποιότητας, οι δείκτες μέτρησης, οι τιμές στόχοι των δεικτών καθώς και οι ενέργειες και τα εμπλεκόμενα μέρη προκειμένου να επιτευχθούν τα προσδοκώμενα αποτελέσματα. Η στρατηγική του Τμήματος Λογιστικής και Χρηματοοικονομικής εναρμονίζεται απόλυτα με τη αντίστοιχη στρατηγική του Πανεπιστημίου Δυτικής Μακεδονίας και εστιάζει στους ακόλουθους άξονες:  1. Βελτίωση των ακαδημαϊκών δραστηριοτήτων του Τμήματος και της εκπαιδευτικής διαδικασίας  2. Αριστεία στην έρευνα  3. Διεθνοποίηση και Κινητικότητα  4. Εξωστρέφεια, Διασύνδεση με την κοινωνία και την αγορά εργασίας, και αξιοποίηση της παραγόμενης γνώσης.  Ειδικότερα η Στρατηγική Έρευνας του Τμήματος πραγματοποιείται με βάση τις ακόλουθες προτεραιότητες:  – Υποστήριξη και ανάπτυξη της Βασικής και Εφαρμοσμένης Έρευνας.  – Διαμόρφωση των απαραίτητων συνθηκών για την ανάδειξη νέων ερευνητών γενικά και ειδικά μέσω Προγραμμάτων Μεταπτυχιακών και Διδακτορικών Σπουδών, με την ανάπτυξη της έρευνας στις επιστημονικές περιοχές της Λογιστικής και της Χρηματοοικονομικής.  Ειδικότερα στόχος του τμήματος για τα επόμενα χρόνια είναι:   * η ενθάρρυνση των μελών ΔΕΠ για συμμετοχή στην υποβολή ερευνητικών προτάσεων έργων χρηματοδοτούμενων από ευρωπαϊκούς ή και ιδιωτικούς πόρους. * Αξιολόγηση σε ετήσια βάση των ερευνητικών αποτελεσμάτων των μελών ΔΕΠ μέσα από την καταγραφή τους σε μια βάση δεδομένων ώστε να παρακολουθείται η πρόοδός τους στο πεδίο αυτό. * Προσδιορισμός και παρακολούθηση τιμής-στόχου ερευνητικών δημοσιεύσεων ανά μέλος ΔΕΠ, ανά έτος, σύμφωνα με τη στοχοθεσία ποιότητας του τμήματος αφορώντας δημοσιεύσεις σε διεθνή περιοδικά Scopus ανά μέλος ΔΕΠ για το επόμενο διάστημα, ανακοινώσεων ανά μέλος ΔΕΠ, σε διεθνή συνέδρια με κριτές. * Ενίσχυση της διεθνοποίησης της ερευνητικής δραστηριότητας, με την αποτελεσματική κινητικότητα του Διδακτικού Ερευνητικού Προσωπικού. * Ενθάρρυνσης της συμμετοχής των μελών ΔΕΠ σε προγράμματα κινητικότητας με στόχο τουλάχιστον μία μετακίνηση ανά ακαδημαϊκό έτος, σύμφωνα και με τη στοχοθεσία ποιότητας του τμήματος. * Διευκόλυνση των μελών ΔΕΠ που αιτούνται εκπαιδευτική άδεια, στα πλαίσια του θεσμικού πλαισίου, για ενίσχυση της ερευνητικής δραστηριότητά τους και δημιουργία συνεργειών. |
|
|
|
|

|  |  |
| --- | --- |
| **ΔΡΑΣΕΙΣ ΤΟΥ ΤΜΗΜΑΤΟΣ ΚΑΙ ΕΡΕΥΝΗΤΙΚΑ ΑΠΟΤΕΛΕΣΜΑΤΑ** | |
| **ΔΡΑΣΕΙΣ ΣΤΟ ΕΤΟΣ 2024** | Το τμήμα ανέπτυξε διάφορες δράσεις σε ερευνητικά προγράμματα, διδασκαλία, εξωστρέφεια.  Αναφέρονται ενδεικτικά:   * συμμετοχή στο πρόγραμμα Επισκέπτης Ερευνητής/Καθηγητής με την υποδοχή Επισκέπτη Ερευνητή και έρευνα στο πεδίο της Οικονομικής Φορολογίας. * συμμετοχή σε εκπαιδευτικές εκδρομές όπως η επίσκεψη σε οινοποιητική εταιρία, φοιτητών με συνοδούς καθηγητές. * διεθνοποίηση και ειδικότερα: Α/ υποδοχή Επισκέπτη καθηγητή και ειδικότερα καθηγήτρια από πανεπιστήμιο της Πολωνίας. Β/ συμμετοχή σε τέσσερα βραχυχρόνια εκπαιδευτικά προγράμματα Blended International Program-BIP όπου το τμήμα συμμετείχε με φοιτητές του και καθηγητές του. Τα προγράμματα αυτά διεξήχθησαν διαδικτυακά και διαζώσης στη χώρα υποδοχής. Γ/ Υποδοχή 2 καθηγητριών από ξένα πανεπιστήμια και υποδοχή 2 φοιτητών από πανεπιστήμια τα Μπολόνια και Νυρεμβέργης στο πλαίσιο του προγράμματος Erasmus. |
|
|
|
|
|
|
|
|
|
|
|
|
|
| **ΕΡΕΥΝΗΤΙΚΑ ΑΠΟΤΕΛΕΣΜΑΤΑ:**  **1. ΔΗΜΟΣΙΕΥΣΕΙΣ 2. ΣΥΜΜΕΤΟΧΗ ΣΕ ΣΥΝΕΔΡΙΑ 3. ΠΑΤΕΝΤΕΣ** | **1. ΔΗΜΟΣΙΕΥΣΕΙΣ**  Τα μέλη του τμήματος δημοσίευσαν στο 2024 14 άρθρα σε διεθνή επιστημονικά περιοδικά  **2. ΣΥΜΜΕΤΟΧΗ ΣΕ ΣΥΝΕΔΡΙΑ**  Τα μέλη του τμήματος σε διεθνή συμμετείχαν στο 2024 με 9 παρουσιάσεις |
|
|
|
|
|
|
|
|
|
|
|
|
|
| **ΕΝΕΡΓΑ ΕΡΕΥΝΗΤΙΚΑ ΕΡΓΑ ΤΟΥ ΤΜΗΜΑΤΟΣ** | **ΕΡΕΥΝΗΤΙΚΟ ΕΡΓΟ**  3 ερευνητικά έργα και ειδικότερα:   1. «SUB1.2. Επισκέπτες Καθηγητές/Επισκέπτες Ερευνητές», με κωδικό ΟΠΣ ΤΑ 5185218 στο Ταμείο Ανάκαμψης και Ανθεκτικότητας «Ο φορολογικός κίνδυνος με έμφαση στο πεδίο του ρίσκου για το φορολογούμενο» 2. EcoZani: Creative, innovative and inclusive ecosystems towards just work transition in Kozani (Western Macedonia, Greece), European Urban Initiative, EUI02-186, 2024-2028 3. Μοντελοποίηση ευφυών δυναμικών περιφερειακών συστημάτων καινοτομίας, ΕΛΙΔΕΚ για την ενίσχυση μεταδιδακτόρων ερευνητών/τριών, 2021-2024 |

|  |  |
| --- | --- |
| **ΑΝΑΠΤΥΞΙΑΚΟΙ ΣΤΟΧΟΙ ΤΟΥ ΤΜΗΜΑΤΟΣ** | |
| **ΠΡΟΓΡΑΜΜΑΤΙΣΜΟΣ ΕΡΕΥΝΗΤΙΚΗΣ ΔΡΑΣΤΗΡΙΟΤΗΤΑΣ ΕΩΣ ΤΟ 2027** | 1. Ενίσχυση της συμμετοχής των μελών ΔΕΠ σε διεθνή επιστημονικά συνέδρια και κάλυψη των εξόδων παρουσίασης εργασιών. 2. Ενίσχυση Συμμετοχής σε Χρηματοδοτούμενα Ερευνητικά Προγράμματα 3. Συγκρότηση διεπιστημονικών ερευνητικών ομάδων εντός και εκτός του Πανεπιστημίου για τη διεκδίκηση χρηματοδοτούμενων ερευνητικών έργων. 4. Υπογραφή μνημονίων συνεργασίας (MoUs) με πανεπιστήμια και ερευνητικά κέντρα από την Ευρώπη και τις ΗΠΑ. 5. Συμμετοχή σε διεθνή ερευνητικά δίκτυα Λογιστικής και Χρηματοοικονομικής, όπως το European Accounting Association (EAA) και το American Accounting Association (AAA). 6. Ανταλλαγή καθηγητών και ερευνητών μέσω διεθνών προγραμμάτων κινητικότητας (Erasmus+, Marie Skłodowska-Curie Actions). 7. Προσπάθεια δημιουργίας **διδακτορικών θέσεων πλήρους απασχόλησης** με υποτροφίες. 8. Υποστήριξη της διεθνούς συν-επίβλεψης διδακτορικών διατριβών με κορυφαία πανεπιστήμια. 9. Διοργάνωση διεθνούς συνεδρίου Λογιστικής και Χρηματοοικονομικής σε ετήσια βάση, με συμμετοχή ακαδημαϊκών, ερευνητών και επαγγελματιών. 10. Παροχή **επιστημονικών συμβουλών** σε φορείς και επιχειρήσεις για τη βελτίωση των λογιστικών και χρηματοοικονομικών τους πρακτικών. |
|
|
|
|
| **ΠΡΟΤΑΣΕΙΣ/ΠΡΟΓΡΑΜΜΑΤΑ ΑΝΑΠΤΥΞΙΑΚΩΝ ΔΡΑΣΕΩΝ** | **Συμμετοχή σε Ευρωπαϊκά & Διεθνή Ερευνητικά Προγράμματα**  Υποβολή προτάσεων στα προγράμματα **Horizon Europe, Interreg, Erasmus+ KA2**.  Δημιουργία **διεθνών συνεργασιών** για από κοινού εκπόνηση ερευνητικών projects.  **Υποστήριξη της Διάχυσης Ερευνητικών Αποτελεσμάτων**  Δημιουργία **ψηφιακού αποθετηρίου** για τη δημοσίευση ερευνητικών ευρημάτων.  Έκδοση **ετήσιου ερευνητικού περιοδικού** του τμήματος |

|  |  |
| --- | --- |
| **ΛΕΙΤΟΥΡΓΙΑ – ΠΡΟΒΛΗΜΑΤΑ- ΛΥΣΕΙΣ ΓΙΑ ΤΟ ΤΜΗΜΑ** | |
| **ΕΝΤΟΠΙΣΜΟΣ ΠΡΟΒΛΗΜΑΤΩΝ ΛΕΙΤΟΥΡΓΙΑΣ ΤΟΥ ΤΜΗΜΑΤΟΣ** | * Το βασικό πρόβλημα του Τμήματος Λογιστικής και Χρηματοοικονομικής είναι η έλλειψη πόρων για πρόσβαση σε βάση επιστημονικών δεδομένων για εξαγωγή στοιχείων. Με την χρήση αυτών δεν δεδομένων τα μέλη ΔΕΠ, οι υποψήφιοι διδάκτορες και φοιτητές θα αναβαθμίσουν την ποσότητα, αλλά κυρίως την ποιότητα των ερευνητικών δημοσιευμένων εργασιών σε διεθνή περιοδικά κατηγορίας Scopus, καθώς και παρουσιάσεις σε διεθνή συνέδρια με κριτές, γεγονός που βοηθά την εξωστρέφεια του Τμήματος. * Ένα ακόμη πρόβλημα είναι η έλλειψη μελών ΔΕΠ και στελεχιακού δυναμικού με συνέπεια το Τμήμα να αναγκάζεται στην αναγκαστική πρόσληψη εξωτερικών συνεργατών για την απρόσκοπτη υλοποίηση της διδασκαλίας των μαθημάτων κάθε εξαμήνου. Επισημαίνεται η επικείμενη συνταξιοδότηση τριών μελών ΔΕΠ και δύο μελών ΕΤΕΠ. * Επίσης ένα ακόμη σύνθετο πρόβλημα είναι η ανανέωση και εμπλουτισμός του εξοπλισμού των εργαστηρίων, σε συνδυασμό με την διαρκώς μειούμενη χρηματοδότηση των τμημάτων που συνεπάγεται και τον περιορισμό στη διαχείριση των κονδυλίων των τμημάτων για open access δημοσιεύσεις σε διεθνή περιοδικά Scopus, καθώς και τη συμμετοχή μελών ΔΕΠ σε διεθνή επιστημονικά συνέδρια με κριτές τα οποία προάγουν την εξωστρέφεια του Τμήματος. * Τέλος αξίζει να αναφερθεί η τεράστια δυσκολία στην πρόσβαση ερευνητικών προγραμμάτων, ως τμήμα περιφερειακού πανεπιστημίου, αλλά και η μεγάλη γραφειοκρατία στη σύνταξη προτάσεων και διαχείριση των εγκεκριμένων ερευνητικών έργων, η οποία έχει πολλαπλασιαστεί τα τελευταία χρόνια και προϋποθέτει εξειδικευμένη γνώση του ανθρώπινου δυναμικού και μεγάλο εύρος χρόνου ενασχόλησης. |
|
|
|
|
|
| **ΠΡΟΤΑΣΕΙΣ ΒΕΛΤΙΩΣΗΣ ΠΟΙΟΤΗΤΑΣ ΛΕΙΤΟΥΡΓΙΑΣ ΤΟΥ ΤΜΗΜΑΤΟΣ** | Στόχος του τμήματος τα αμέσως προσεχή έτη, θα πρέπει να είναι η συνεχής αναβάθμιση της έρευνας σε όλους τους τομείς των σύγχρονων νεοεμφανιζόμενων τεχνολογιών που συνδέονται άμεσα με τα αντικείμενα της Λογιστικής και της Χρηματοοικονομικής.  Επιπλέον θα πρέπει να ληφθούν σοβαρά υπόψη οι νέες συνθήκες που δημιουργούνται στην Ανώτατη Εκπαίδευση με την ίδρυση των Ιδιωτικών Πανεπιστημίων με τμήματα ανταγωνιστικά προς το Τμήμα Λογιστικής και Χρηματοοικονομικής του Πανεπιστημίου Δυτικής Μακεδονίας. Έτσι εκτός από την ύπαρξη ανταγωνισμού με τα άλλα όμοια Τμήματα των Δημόσιων Πανεπιστημίων προστίθεται και ο ανταγωνισμός με τα ομοειδή τμήματα των υπό Ίδρυση Ιδιωτικών Πανεπιστημίων στην Ελλάδα. Επισημαίνεται επίσης και η προσφορά Προπτυχιακών Προγραμμάτων Σπουδών Λογιστικής και Χρηματοοικονομικής των Κυπριακών Πανεπιστημίων, με εξ΄ αποστάσεως διδασκαλία η οποία έχει την έγκριση του ΔΟΑΤΑΠ  Οι νέες αυτές ανταγωνιστικές συνθήκες που δημιουργούνται στο χώρο της Ανώτατης Εκπαίδευσης οδηγούν σε έναν ακόμη στρατηγικό στόχο του Τμήματος Λογιστικής και Χρηματοοικονομικής, ο οποίος έγκειται στην υλοποίηση της αναμόρφωσης του προγράμματος προπτυχιακών σπουδών με σύγχρονα μαθήματα και τεχνολογικές εφαρμογές, που εκτός από την εκμάθηση της επιστήμης θα έχουν και άμεση σύνδεση με τις νέες συνθήκες λειτουργίας και ανάγκες των αγορών. |
|
|
|
|
|
|